91/106/ETY: Neuvoston päätös, tehty 25 päivänä helmikuuta 1991, keskipitkän aikavälin rahoitustuen myöntämisestä Tšekin ja Slovakian liittotasavallalle



Virallinen lehti nro L 056 , 02/03/1991 s. 0024 - 0025

Suomenk. erityispainos Alue 11 Nide 16 s. 0212

Ruotsink. erityispainos Alue 11 Nide 16 s. 0212



NEUVOSTON PÄÄTÖS, tehty 25 päivänä helmikuuta 1991, keskipitkän aikavälin rahoitustuen myöntämisestä T Osekin ja Slovakian liittotasavallalle (91/106/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen(1), jonka komissio on tehnyt neuvoteltuaan raha-asiain komitean kanssa, ottaa huomioon Euroopan parlamentin lausunnon(2), sekä katsoo, että T Osekkoslovakian kansalla on läheiset historialliset yhteydet yhteisön kansoihin; kyseinen maa on panemassa toimeen syvällisiä poliittisia ja taloudellisia uudistuksia ja on päättänyt ottaa mallikseen markkinatalouden, mainitut uudistukset ovat omiaan lujittamaan keskinäistä luottamusta ja lähentämään T Osekkoslovakiaa yhteisöön, T Osekkoslovakia ja yhteisö ovat aloittaneet neuvottelut assosiaatiosuhdetta koskevien sopimusten aikaansaamiseksi, Eurooppa-neuvosto on 14 ja 15 päivänä joulukuuta 1990 pitämässään kokouksessa vahvistanut yhteisön antavan 24 teollisuusmaan ryhmän puitteissa tukensa ohjelmalle, johon T Osekkoslovakia on sitoutunut vakauttaakseen ja nykyaikaistaakseen talouttaan ja tehdäkseen valuuttansa vaihdettavaksi valuutaksi, ohjelmaa joudutaan toteuttamaan vaikeissa ulkoisissa oloissa, T Osekkoslovakian viranomaiset ovat pyytäneet rahoitusapua kansainväliseltä valuuttarahastolta (IMF), 24 maan ryhmältä ja yhteisöltä IMF:n, Maailmanpankin ja virallisten kahdenvälisten lainojen velkojien mahdollisesti maksaman tuen jälkeen tarvitaan noin 750 miljoonaa ecua, jotta saadaan estetyksi T Osekkoslovakian varojen ehtymisen jatkuminen ja tuonnin supistuminen edelleen, mikä saattaisi vakavasti vaarantaa hallituksen uudistusponnistelujen pohjana olevien tavoitteiden toteutumisen, komissio on 24 maan ryhmän antaman tuen koordinoijana kehottanut ryhmään kuuluvia ja myös muita kolmansia maita antamaan keskipitkän aikavälin rahoitustukea T Osekkoslovakialle, yhteisön keskipitkän aikavälin lainananto T Osekkoslovakialle on omiaan tukemaan maan maksutasetta, vahvistamaan sen varoja ja helpottamaan sen siirtymistä vaihdettavaan valuuttaan, komissio huolehtii yhteisön lainasta, ja perustamissopimuksessa ei edellytetä tämän päätöksen tekemiseksi muita kuin 235 artiklassa mainittuja toimivaltuuksia, ON PÄÄTTÄNYT SEURAAVAA: 1 artikla 1. Yhteisö myöntää T Osekkoslovakialle enintään 375 miljoonan ecun suuruisen keskipitkän aikavälin lainan enintään seitsemäksi vuodeksi tukeakseen maan maksutasetta, vahvistaakseen sen varoja ja helpottaakseen sen siirtymistä vaihdettavaan valuuttaan. 2. Tätä varten komissiolla on valtuudet ottaa yhteisön nimissä lainaksi tarvittavat varat, jotka annetaan lainana T Osekkoslovakian käyttöön. 3. Komissio huolehtii lainasta läheisessä yhteistyössä raha-asiain komitean kanssa IMF:n ja T Osekkoslovakian keskenään tekemien sopimusten kanssa yhtenevällä tavalla. 2 artikla Komissiolla on valtuudet neuvotella raha-asiain komiteaa kuultuaan T Osekkoslovakian viranomaisten kanssa lainaehdoista. Ehtojen on vastattava jokaista 1 artiklan 3 kohdassa tarkoitettua sopimusta sekä 24 maan ryhmän tekemiä sopimuksia. Komissio tarkistaa yhteistyössä raha-asiain komitean kanssa ja läheisessä yhteistoiminnassa 24 maan ryhmän ja IMF:n kanssa säännöllisin väliajoin, että T Osekkoslovakian talouspolitiikka vastaa kyseisen lainan tavoitteita ja että lainan ehdot täyttyvät. 3 artikla 1. Laina annetaan T Osekkoslovakian käyttöön kahtena eränä. Ensimmäinen erä maksetaan, kun T Osekkoslovakian ja IMF:n välillä on tehty stand-by-sopimus, ja toinen erä vähintään kahden vuosineljänneksen kuluttua, jollei 2 artiklan säännöksistä muuta johdu. 2. Varat maksetaan T Osekkoslovakian valtionpankkiin. 4 artikla 1. Edellä 1 artiklassa tarkoitettuja otto- ja antolainaustoimia toteutettaessa käytetään samaa arvopäivää, eikä niistä saa aiheutua yhteisölle eräpäivien muuttumisia, vaihtokurssi- tai korkoprosenttiriskiä eikä muita kaupallisia riskejä. 2. Komissio toteuttaa T Osekkoslovakian pyynnöstä tarvittavat toimenpiteet erityisen lausekkeen sisällyttämiseksi lainaehtoihin siltä varalta, että laina maksetaan takaisin ennen määräaikaa, ja varmistaa, että lauseketta voidaan soveltaa. 3. T Osekkoslovakian hakemuksesta, ja jos olot sallivat alentaa lainojen korkoa, komissio voi jälleenrahoittaa alussa ottamansa lainat tai osan niistä tai muuttaa vastaavia rahoitusehtoja. Jälleenrahoitus- tai muutostoimet toteutetaan 1 kohdassa säädetyin edellytyksin, eivätkä ne saa johtaa kyseisten ottolainojen keskimääräisen lainaajan pidentymiseen eivätkä lisätä senhetkisen vaihtokurssin mukaan ilmaistua, toimien toteutuspäivänä vielä maksamatta olevaa lainapääomaa. 4. T Osekkoslovakia on velvollinen maksamaan kaikki kulut, joita yhteisölle aiheutuu tässä päätöksessä tarkoitetun toimen loppuunsaattamisesta ja täytäntöönpanosta. 5. Raha-asiain komitealle ilmoitetaan 2 ja 3 kohdassa tarkoitettujen toimien edistymisestä vähintään kerran vuodessa. 5 artikla Komissio toimittaa vähintään kerran vuodessa Euroopan parlamentille sekä neuvostolle kertomuksen, joka sisältää arvion tämän päätöksen täytäntöönpanosta. Tehty Brysselissä 25 päivänä helmikuuta 1991. Neuvoston puolesta Puheenjohtaja J.-C. JUNCKER (1) EYVL N:o C 37, 13.2.1991, s. 9 (2) Lausunto on annettu 22 päivänä helmikuuta 1991.